Еди Маринов
Тъжно празно е без теб леглото

chitanka.info

Тъжно празно е без теб леглото,

самотни не заспиват две очи,

а пък сърцето като че с инстинкта на животно

търси те и вика те: къде си ти?

Умрял на светло блян нощта събужда

по уникалност, чистота, звезди,

но зная аз дори и без се пробуждам,

че няма те. Кажи, къде си ти?

Къде си ти? Аз вечно ще те търся,

и вечно там ще бродя във нощта.

А днес — самотни не заспиват две очи

и тъжно празен е без теб ума.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.